Catarroja destina 15.000 euros en la adequació de la recollida de residus per a les falles
10 març 2022

En falles amb la ubicació dels monuments i les carpes és necessari adaptar i augmentar alguns serveis municipals de l’ajuntament com el de residus i neteja. Tots estos s’han de revisar i també s’ha de treballar en previsió per tal que els nostres carrers estiguen nets i puguem continuar fent reciclatge. Per aquest motiu, l’Ajuntament de Catarroja destina 15.000 euros en la adequació de la recollida de residus per a les falles i els seus actes multitudinaris.

“En la regidoria de hem fet un esforç per a reduir i reciclar durant estes festes on es produeix una major quantitat de fem als nostres barris. La resposta de les comissions falleres ha sigut amplament positiva, com no podía ser d’una altra forma en un poble tan conscienciat com Catarroja, el que ens va a ajudar a tindre unes Falles més sostenibles”, explica Elisa Gimeno, regidora de Medi Ambient.

Dins d’aquesta inversió, s’inclouen servicis ordinaris ampliats i servicis extraordinaris com el realitzat de manera especial per a la Cridà. Dins dels ordinaris està la reubicació de contenidors i clausura dels soterrats. A més a més, es comptarà amb un reforç de neteja de falles que inclou els voltants de les falles, així com l’especial premis fallers, la globotà, l’Ofrena, les mascletades, i l’arreplegada de les cendres de la cremà, a més d’un repàs final de tot el municipi en acabar les festes.

El personal destinat a este tarees són equips d’agranat, màquines agranadores, camions i furgonetes arreplegada, sopladors i si és el cas equips de hidroneteja amb cuba. En concret se destinen una mitjana de 9 persones per dia  i d’almenys una maquinaria per jornada durante dues setmanes. Aço implica un increment de uns 9.000 euros dels servici ordinari.

A més enguany des de la regidoria de Medi Ambient s'ha impulsat la Campanya que fa Ecovidrio en el sector hostaler. Així mateix hem acordat entre totes les Comissions falleres participar en la Campanya “La plantà del vidre” que promou un concurs en competència amb un altre municipis per a veure els qui recullen més vidre i així guanyar premis.

També amb una dotació de 3500 euros més hem promogut el racó del reciclatge en les Falles. D'aquesta manera, hem repartit en cada comissió un kit de reciclatge que consisteix en poal de fem orgànic, amb bosses de plàstic compostable, calendaris de la recollida selectiva i un QR on consultar nostre “Reciclari”, tot junt al repartiment d'illes de contenidors de 250 litres per a facilitar el reciclatge de cada falla. D'altra banda ,l'Ajuntament ha repartit entre 300 i 400 gots individuals per a cada comissió amb l'objectiu de reduir el consum de plàstic d'un sol ús.